**דברי תורה לפרשת "יתרו"**

**"כי בדבר אשר זדו עליהם" – הינה אם נסתכל היטב, ה' יתברך פועל עם האדם מידה כנגד מידה, הן לצד הטוב והן לצד השני. הינה רואים שפרעה והמצרים גזרו שכל הבן הילוד ישליכו אותו לייאור, כך הם יהרגו את מושיען של ישראל. לכן ה' יתברך אמר "אלה מתכננים להטביע את בניי, חי ה' כאשר זממו לעשות – כן אעשה להם." מידה כנגד מידה. והינה ניראה שאם אדם מרחם על הבריות, מרחמים עליו מן השמיים, ואם חס ושלום הוא מתאכזר לבריות יתאכזרו כלפיו מידה כנגד מידה. (סנהדרין צ' ב').**

**כאשר מסתכלים על שם הפרשה - "יתרו" עולה שאלה, מדוע משה רבנו , אהרון ושאר צדיקים לא קיבלו פרשה בתורה שנקראת על שמם, ואילו יתרו כן קיבל פרשה? מדברי רש"י הקדוש אפשר להבין את הסיבה העיקרית לדבר. "וישמע יתרו"- פירש רש"י מה שמועה שמע ובא קריעת ים סוף ומלחמת עמלק. ורמז לדבר, "וישמע" ראשי תיבות: ש'מע מ'לחמת ע'מלק ו'קריעת י'ם סוף. ויש להבין מדוע דווקא שני הניסים האלה גרמו ליתרו לחזור בתשובה? אלא יתראו ראה שאחרי שהיו כל כך הרבה ניסים לישראל וכל העולם ידעו על הניסים, בכל זאת העיז עמלק לבוא להילחם בישראל, לכן אמר יתרו אם יש כל כך רע בגויים צריכים להיפרד מהם, וזה הפירוש שמע ובא. עוד פירוש שאפשר לפרש, יתרו מכוח השמיעה חזר בתשובה. לא מכוח הראייה אלא מכוח השמיעה בלבד, הספיק לו לשמוע על הניסים שהיו לעם ישראל ולהתחזק מזה. וידוע שלשמיעה יש כוח אדיר. וכמו שמספרים על רבי יהושע בן חנניה שנאמר עליו "אשרי יולדתו" אשרי אימו שילדה אותו. ומה עשתה אימו שככה משבחים אותה? מספרים עליה שהיא לקחה אותו כאשר היה תינוק בעריסה לשמוע דברי תורה בבית המדרש. למרות שהוא תינוק בעריסה שלא מבין כלום ממה שלומדים החכמים בבית המדרש, בכל זאת לקחה אותו אימו לשמוע דברי תורה כי לשמיעה יש כוח עצום. וכך נספגה התורה בליבו של רבי יהושע. הוא היה תלמידו של רבי יוחנן בן זכאי וחברותא של רבי אליעזר בן הורקנוס. טריינוס קיסר רומי העריך את חוכמתו וניהל איתו ויכוחים רבים על הדת, כאשר ידו של רבי יהושע היתה תמיד על העליונה. רבי יהושע היה פיקח, אך מראהו לא היה יפה. פעם אחת ראתה אותו בת המלך ותמהה בקול: "חכמה יפה כזו בכלי מכוער כזה"? (התכוונה שהוא כל כך חכם אך מכוער), רבי יהושע השיב לה בשאלה: "באילו כלים מחזיק אביך את היין?" "בכלי חרס" השיבה הבת. "האם יפה כי מלך יחזיק את יינו בכלי חרס פשוטים"? שאל רבי יהושע. "היה עליו להחזיק אותם בכלי כסף או זהב"? דבריו החכמים נכנסו לאוזניה והיא הורתה למשרתים לאחסן מיד את היינות בכלי זהב. אך זמן קצר חלף והיין החמיץ. בת המלך הבינה את המסר בדבריו של רבי יהושע: חזות הפנים החיצונית לא מעידה על האדם וגם אינה חשובה, לעיתים אין היופי והחכמה יחד. החכמה קובעת לה משכן אף באדם שמראהו החיצוני אינו יפה, כשם שהיין משתמר יותר בכלי חרס מאשר בכלי כסף או זהב.**

**ביום שני הלך לעולמו המקובל הרב ניסים מויאל זצ"ל. במעמד הראשון לציון, רבנים נוספים והמוני אנשים הוא הובא למנוחות בבית העלמין בעירו קרית גת. חתנו, הרב ישראל נוח ברגר, שהקים בהשפעת חותנו מוסדות תורניים רבים סיפר על יהודים שהגיעו לרב וביקשו להיפקד בצאצאים ולאחר ברכתו זכו לכך. בין השאר סיפר על שניים מתלמידיו שזכו לברכה זו ובתוך שנה נולדו להם ילדים עוד טרם חג השבועות. בהמשך הוסיף את סיפורו האישי, סיפורה של בתו שבהיותה בת שלושה חודשים מצבה הרפואי הסתבך בעקבות טעות של רופאים. הרופאים, סיפר הרב ברגר, סירבו לספר לו מה מצבה ואולם רבים מהם התכנסו סביבה לטיפולים שהעידו על מצבה החמור. כשפנה לאחד הפרופסורים וביקש שיאמרו לו מה מצבה אמר לו הפרופסור "אתה רביי, תתפלל". "אמרתי שאם פרופסור חילוני אומר לי להתפלל לה' המצב חמור", מספר הרב ברגר שהלך לביתו ופתח בתפילות ובכיות. הרב מויאל, חותנו, שאל מה קרה וכשסיפר לו הרב ברגר על מצבה של הבת אמר לו הרב מויאל שהוא יגיע לבית החולים במוצאי שבת. במוצאי שבת הגיע הרב ובכה רבות על שלומה ורפואתה של הילדה. הרב ברגר מספר שהרב מויאל יצא ואמר "הילדה בסדר גמור". כששאל לפשר הקביעה נענה כי אם יש בליבו אמונה אז הילדה בריאה. הרב מויאל סיפר שבלילה בכה והתפלל והגיע אל הבן איש חי, נישק את ידו וביקש ממנו להבטיח שהילדה תהיה בריאה ואכן זכה להבטחה שכזו. "בשמונה בבוקר קראו לנו ואמרו שלא יודעים מה קרה ולא יודעים איך להסביר, אבל יש שיפור משמעותי במצב הילדה. בשעה שלוש אחר הצהריים קיבלנו מכתב שחרור מבית החולים". עוד סיפר הרב ברגר את סיפורו המצמרר של מי שנחשב לזמר הבית של הרב, משה ברזילי, שהלך לעולמו יממה לאחר פטירת הרב. "לפני למעלה מעשרים שנה הוא בא לרב ואמר לו שאין לו ילדים, הרב אמר לו שתהיה לו ברכה כפולה ומכופלת ונולדה לו שלישייה. הוא ביקש מהרב הבטחה שיחיה. הרב אמר לו כל עוד אני אחיה אתה תחיה. ואכן ביום שני הרב נפטר וביום שלמחרת ברזילי נפטר. כמה כוח יש לצדיקים הגדולים שהם גוזרים וה' מקיים.**

**בקבוק המים הפלאי:**

**הוריו של נתנאל הקטן היו מודאגים. הם בדיוק חזרו מבית החולים לאחר ששמעו את הבשורה הרעה מפי הרופאים. "הילד לוקה במחלה נדירה" כך נמסר להם. הם היו מודאגים וכואבים, לא ידעו מה לעשות. הרופאים אף הוסיפו שגם מערכת החיסון של הילד חלשה, כל התקררות כלשהי עלולה לגרום לסכנת מוות. נתנאל אושפז בבית החולים לתקופה קצרה, הרופאים כבר החלו להתייאש, אף אחד לא מצא תרופה למחלתו. ההורים היו שבורים, הרופאים רק גרמו להם לאבד תקוה. הם שמעו שיש צדיק גדול וקדוש בנתיבות, הבבא סאלי שמו. הם נסעו לנתיבות לביתו של קודש הקודשים הבבא סאלי. כאשר נפתחה הדלת הם פרצו פנימה והחלו לבכות ולהתחנן לבבא סאלי שיושיע אותם ויתפלל לרפואת בנם. הם סיפרו לו בדמעות על המחלה הנוראה, ואז הבבא סאלי עצר אותם וביקש מהם "הביאו את בנכם אליי לפה". ההורים היו מודהמים, הרי הם הסבירו לבבא סאלי שהילד חולה ומאושפז בבית החולים, אסור לו לצאת לאוויר הקר. הבבא סאלי שמע וחזר על בקשתו ואמר להביא אותו. ההורים עשו מה שהצדיק ביקש. הם הלכו לבית החולים ולקחו את בנם לבבא סאלי, תוך כדי שהרופאים ההמומים לא מבינים לאן הם לוקחים אותו. הם הזהירו את בני המשפחה שהם מסכנים את בנם למוות. אך ההורים לא שמעו להם, הם נסעו לנתיבות. כאשר הגיעו לביתו של הבבא סאלי, ביקש הבבא סאלי להישאר לבד עם הילד. הוא נשאר לבד עם הילד והחל לברך אותו. כאשר סיים את הברכה ביקש מהילד הקטן לשתות מבקבוק המים שבידו. הוא פתח את דלת החדר וקרא להורים "בנכם בריא לחלוטין". ההורים היו המומים, איך מהר כך קובע הבבא סאלי שהילד בריא? הם לא שאלו שאלות, הם מיהרו לבית החולים להחזיר את הילד. כאשר הגיעו לבית החולים חיכו להם שם הפרופסור הגדול מנהל המחלקה והאחים והאחיות וכולם היו כועסים מאוד על ההורים שכך סיכנו את בנם. "תדעו לכם שבגללכם תהיה החמרה גדולה לבנכם והוא לא ישרוד בגלל מה שעשיתם.. החמרתם את מצבו.." כך אמרו כולם בביטחון מלא להורים של הילד. אך ההורים לא התרגשו.. "הילד שלנו בריא. אתם יכולים לבדוק אותו.." הרופאים החלו לצחוק וחשבו שההורים כנראה השתגעו מרוב צער. הם החלו לצחוק. אך ההורים לא צחקו וביקשו ברצינות בידקו את הילד שוב ותראו במו עיניכם שהוא בריא. הפרופסור הסביר לבני המשפחה שהוא מאוד היה שמח לבשר להם שהוא בריא אך המצב לא כזה ואין כנראה תרופה למחלה של הילד. אך ההורים ביקשו שנית לעשות בדיקה אחרונה ולהוכיח שהם טועים והילד בריא בדיוק כמו שהבבא סאלי אמר. הפרופסור השתכנע ועשה לילד בדיקות מקיפות. הוא בא להוציא את פרטי הבדיקה כדי לבשר להורים שהילד חולה והינה לתדהמתו ולהפתעתו הוא נחרד לגלות שהמחלה נעלמה. הוא לא האמין למראה עיניו וביקש לעשות עוד בדיקה ועוד בדיקה עד שלא הבין מה קרה.. הוא הראה זאת לכל הצוות הרפואי והדבר נעשה לנס בכל הבית חולים. הם פנו להורים בבהלה ושאלו "מה עשיתם לו? לאן לקחתם אותו? מי ריפא אותו?" ההורים העלו חיוך על פניהם ואמרו "לקחנו אותו לקודש הקודשים הצדיק הבבא סאלי, הוא בירך את המים, נתן לבנינו לשתות והינה המחלה נעלמה.." הרופאים לא וויתרו ולקחו את המים למעבדה בדיקות, הם רצו להוכיח שהמים הם שריפאו את הילד ובטח המים האלה מיוחדים ויש בהם דברים, אך נחרדו שוב לגלות שהמים הם מים רגילים ולא נותר להם אלא להודות בפה מלא, שנס קרה פה והצדיק הקודש קודשים הבבא סאלי הוא זה שהצליח לרפא את הילד עם ברכתו.**

**הילד שהפך להיות גדול בתורה**

**פעם אחת בא מלמד הישיבה לרבי יעקב ואמר לו "סלח לי רבי יעקב, אך בנך לא יוכל יותר להמשיך ללמוד איתנו בתלמוד תורה.." רבי יעקב נחרד ונבהל, "מדוע? האם הוא לא מתאים לרמה של התלמידים?" המלמד השיב "אכן, בנך לא מתאים לרמה שלהם הוא לא יכול להמשיך ללמוד איתם.." והמשיך המלמד לומר "פשוט מאוד, בנך עולה בכמה רמות מעל כולם, הוא לא מתאים לרמה שלהם.." רבי יעקב שמח שמחה גדולה, הוא כבר חשב שלא מרוצים מבנו. המלמד הציע שהילד יעזוב את תלמוד התורה לילדים ויכנס לישיבה של הגדולים, עם אנשים שלא בני גילו אך הוא מפולפל וחכם והוא עוד יעקוף אותם. ואכן הילד הצעיר בשנים נכנס לישיבה הגדולה של התלמידים החכמים שגדולים ממנו בכמה שנים. הילד הזה נכנס לישיבת "פורת יוסף" שם החל ללמוד ולאט לאט תפס מקום נכבד בישיבה. עד שראש הישיבה רבי עזרא עטיה שמע על הילד הקטן והחריף שכולם שואלים אותו שאלות. מספרים שאותו ילד לא היה הולך מהישיבה לבית באוטובוס אלא ברגל, מרחק גדול היה מנצל את ההליכה לשנן את דברי התורה תוך כדי הליכה היה לומד ולומד תורה, עם רבי בן ציון אבא שאול. אביו של הנער היה מביא לו כל יום מטבע עבור האוטובוס אך הילד היה חוסך וחוסך את המטבעות האלה, ובכסף היה קונה עוד ספר ועוד ספר היה לומד כך בעוני גדול. ומספרים שתקופה אחת היה פרעות של הערבים בעיר העתיקה והתלמידים נשארו 10 ימי חופש בבתים שלהם עד שיעבור הזעם, אך אותו נער לא לקח שום חופש, הוא נשאר בישיבה ושקד על התורה הקדושה, כאשר הם יצאו לחופש הוא החל מסכת בבא קמא, כאשר חזרו מהחופש הם מצאו אותו בדף צ"ט. הנער הזה היה מוותר על ללכת באוטובוס או לקנות לעצמו משהו לטעום רק בשביל לחסוך פרוטה לפרוטה שיהיה לו כסף לקנות ספרי קודש. מספרים שפעם אחת בשעת לילה מאוחרת צעד הנער לביתו. הוא מנסה לפתוח את דלת הבית אך לצערו מתברר שמישהו נעל את הבית. הוא ידפוק בדלת ויעיר את כולם? מה פתאום, הנער הסתובב וראה את הלבנה מאירה כאור היום. הוא שמח שמחה גדולה וניצל את אור הלבנה ללמוד תורה. כך שום דבר לא הפריע לו, לא הקור ולא החושך הוא צלל לעומקה של התורה ועסק בה לאורך כל הלילה. אביו שהיה משכים לתפילה מוקדם, התעורר ופתח את הדלת, והוא נדהם לראות את בנו הקטן יושב ולומד תורה במדרגות הבית. אחיו מספר שמרוב שהיו מפחדים עליו פעם אחת העלימו לו את הנעליים ובכך רצו למנוע ממנו בשעת לילה מאוחרת ללכת לבית המדרש כי מסוכן וקר בחוץ בשעות כאלה. אך הנער לא וויתר, הוא גרב כמה גרביים והלך כך לבית המדרש, כלום לא מנע ממנו לעסוק בתורה. פעם אחת נכנס הנער לחנות ספרים, הוא שאל את המוכר על איזה ספר אחד שהיה נדיר ויקר בימים אלה. המוכר חיפש ואמר לנער שאכן יש לו את הספר הזה אך הוא יקר. "כמה יקר?" שאל הנער הצעיר. אך כאשר שמע את המחיר מהמוכר החל הנער להתעצב. סכום כזה אין לו, אך הוא רוצה ללמוד מהספר. לפתע צץ במוחו רעיון. "אולי אפשר להשאיל את הספר ליומיים?" המוכר ראה את הניצוץ בעיניים של הנער ואמר "עבור יומיים לא אקח ממך כסף. שמור על הספר". המוכר בליבו חשב "כמה כבר הוא יוכל לקרוא ביומיים.?" אך הנער לאחר יומיים בדיוק חזר שחיוך על פניו. הוא הודעה למוכר על הספר. ואז שאל, האם אפשר לקבל ספר אחר השאלה ליומיים? המוכר כמובן הסכים, מה כבר יוכל הנער ללמוד ביומיים? וכך הדבר חזר כמה פעמים. עד שפעם אחת המוכר הסקרן שאל את הנער, "מה כבר אתה מספיק ללמוד ביומיים?" אתה כל פעם מחליף ספר, למה אתה לא משאיל כל פעם את אותו ספר כל יומיים ובכך תסיים ספר אחד, מדוע כל פעם להחליף ספר?" אמר לו הנער, אני מסיים ללמוד את הספר ביומיים ואז ממשיך לספר הבא בזכותך." לימים בירר אותו מוכר ספרים מיהו אותו נער, והתברר לו שהוא לא פחות מאשר הרב הגאון הרב עובדיה יוסף זצ"ל.**

**ונסיים בפירוש אור החיים הקדוש על הפסוק "ויסעו מרפידים ויבואו מדבר סיני ויחן שם ישראל נגד ההר" – אומר אור החיים הקדוש, שלוש הכנות לקבלת התורה עשו בני ישראל והם : 1. ויסעו מרפידים - מרפיון ידיים שזה עצלות. 2. ויחנו במדבר -  שישים עצמו כמדבר הפקר, לעזוב את התאוות. 3.  ויחן שם ישראל נגד ההר - פירוש להיות כל ישראל באחדות וכך כל עם ישראל ישתדל לחזק ואהבת לרעך כמוך, להיות מאוחדים ובעזרת ה' נזכה לגאולה השלמה ולישועות גדולות ביותר...**

**"כל המזכה את הרבים, אין חטא בא על ידו" - כל מי שרוצה לזכות במצווה ולהיות שותף בהפצת התורה או להקדיש את העלון לקרובים אליו, יפנה אלינו במייל danielbar158@gmail.com או במספר : 0523458725**

**שבת שלום ומבורכת**